Kristian Strøm

Jens Kristian Strøm (1892–1980) var en norsk skøyteløper, idrettsleder og sportsdommer, lokalpolitiker for Høyre i daværende Borre herred og handelsgartner.

 Skøyteløper og idrettsleder 
Strøm representerte Hortens Skøiteklub. Han ble norgesmester 4 ganger i årene på rad mellom 1916 og 1920, ingen mester ble kåret i 1918 da Strøm hadde laveste plassiffer, men ingen distanseseire og Frithjof Paulsen hadde to distanseseire, men ikke laveste plassiffer. Den internasjonale karrieren ble avbrutt av verdenskrigen 1914-18. Strøm deltok bare i to internasjonale mesterskap, EM og VM i 1914, der han ble nr. 4 og nr. 7.

4. februar 1917 satte Strøm verdensrekord på  meter på Øya stadion i Trondhjem med tiden 8.33,7.

Strøm var formann i Norges Skøyteforbund 1929–31. Han etterfulgte den tidligere redaktøren og bandydommeren Anders Melteig og den tidligere skøyteløperen Oskar Olsen etterfulgte Strøm i formannsvervet i det norske skøyteforbundet.

 Personlige rekorder 
 Distanse  Tid  Dato  Sted  Bane  Løp   500 m  44,7  17. februar 1917   Kristiania  Frogner stadion  Internasjonalt løp 1917 1 000 m  1.41,5  5. mars 1916   Horten    Nasjonalt løp 1916 1 500 m  2.21,7  4. februar 1917   Trondhjem  Øya stadion  Internasjonalt løp 1917 5 000 m  8.33,7  4. februar 1917   Trondhjem  Øya stadion  Internasjonalt løp 1917 10 000 m  17.59,6  17. februar 1917   Kristiania  Frogner stadion  Internasjonalt løp 1917

 Verdensrekorder 
Liste over verdensrekordnoteringer gjort av Kristian Strøm.
 Tid  Dato  Sted  Bane  Løp  Varighet  Senior herrer – 5 000 meter 8.33,7  4. februar 1917   Trondhjem  Øya stadion  Internasjonalt løp 1917  4 år og 16 dager

 Norgesrekorder 
Liste over norgesrekordnoteringer gjort av Kristian Strøm.
 Tid  Dato  Sted  Bane  Løp  Varighet  Senior herrer – 5 000 meter 8.33,7  4. februar 1917   Trondhjem  Øya stadion  Internasjonalt løp 1917  4 år og 16 dager

 Familie, yrke og politisk arbeid 
Han var sønn av gårdbruker Jens Kristian Strøm og hans hustru Hilda, født Edø. Han ble født i Melhus. I 1902 flyttet familien til Tveiten gård i Borre herred. I 1911 startet faren et grønnsaksgartneri, som Kristian Strøm overtok og utvidet til å dyrke vinter- og sommerfrukter, grønnsaker og snittblomster. Han var medlem av Gartnerhallens distriktsstyre for Vestfold og Telemark 1946–1962.

Strøm representerte Høyre i Borre herredsstyre og formannskap. Han var formann i Borre og Nykirke Høireforening og vara til fylkesstyret i Vestfold Høire fra 1945 til 1951.

 Referanser 

 Litteratur 





 Eksterne lenker 

  Kristian Strøm på www.ISU.html.infostradasports.com
  Kristian Strøm på The-Sports.org (internasjonale mesterskapsresultater, men feil-inkluderer OL-resultater for akeren med nesten det samme navnet, Christian Strøm)


Kategori:Norske skøyteløpere
Kategori:Presidenter i Norges Skøyteforbund
Kategori:Høyre-politikere i Vestfold
Kategori:Lokalpolitikere i Borre
Kategori:Norgesmestere i hurtigløp på skøyter – Allround
Kategori:Tidligere verdensrekordholdere i hurtigløp på skøyter
Kategori:Deltakere for Norge i allround-VM på skøyter
Kategori:Skøyteløpere for Hortens Skøiteklub
Kategori:Artikler i skøytesportprosjektet
Kategori:Personer fra Horten kommune